MIB 10/2019

MAGS OVO .../2019

**SÚŤAŽNÉ PODMIENKY**

**„Bytový súbor Terchovská“**

postup tejto súťaže návrhov, ktorý nie je osobitne upravený týmito súťažnými podmienkami, sa riadi príslušnými ustanoveniami zák. č. 343/2015 Z. z. o verejnom obstarávaní a o zmene a doplnení niektorých zákonov v zn. n. p. (ďalej „**ZVO**“), Vyhlášky Úradu pre verejné obstarávanie č. 157/2016 Z. z., ktorou sa ustanovujú podrobnosti o druhoch súťaží návrhov v oblasti architektúry, územného plánovania a stavebného inžinierstva, o obsahu súťažných podmienok a o činnosti poroty v zn. n. p. a Súťažného poriadku Slovenskej komory architektov v znení jeho dodatkov

Za vyhlasovateľa Hlavné mesto Slovenskej republiky Bratislava

...........................................

Ing. arch. Matúš Vallo

primátor

Za vyhlasovateľa Metropolitný inštitút Bratislavy

...........................................

Mgr. Zuzana Stanová

poverená vedením

Za vyhlasovateľa Generálny investor Bratislavy

...........................................

Ing. Barbara Beňová

poverená vedením

Spracovateľ súťažných podkladov – Metropolitný inštitút Bratislavy, Útvar súťaží

...........................................

Ing. arch. Peter Lényi

vedúci útvaru súťaží

**OBSAH SÚŤAŽNÝCH PODMIENOK**

1. Identifikácia vyhlasovateľa
2. Opis predmetu a účel súťaže návrhov
3. Druh súťaže
4. Okruh účastníkov
5. Komunikácia
6. Vyhotovenie súťažného návrhu
7. Zoznam súťažných pomôcok
8. Lehoty
9. Porota
10. Hodnotenie predložených návrhov
11. Ceny a odmeny
12. Priame rokovacie konanie
13. Ďalšie informácie

**PRÍLOHY**

1. Zadanie
2. Ostatné súťažné pomôcky - podľa kapitoly VII.
3. Identifikácia účastníka, autorov a súhlas autorov s použitím návrhu (vzor)
4. Čestné vyhlásenie (vzor)
5. Postup používania systému Josephine
6. Dohoda medzi vyhlasovateľmi
7. **IDENTIFIKÁCIA VYHLASOVATEĽA**

**1.** názov organizácie: **Hlavné mesto Slovenskej republiky Bratislava**

právna forma: obec podľa § 1 zák. č. 369/1990 Zb. o obecnom zriadení v zn. n. p. a

podľa zák. č. 377/1990 Zb. o hlavnom meste SR Bratislave v zn. n. p.

sídlo: Primaciálne námestie 1, 814 99 Bratislava

krajina: Slovenská republika

IČO: 00 603 481

DIČ: 2020372596

IČ DPH: SK2020372596

(ďalej aj ako **„Hlavné mesto“**)

**2.** názov organizácie: **Metropolitný inštitút Bratislavy**

právna forma: príspevková organizácia v zriaďovateľskej pôsobnosti Hlavného

mesta SR Bratislava podľa § 21 zák. č. 523/2004 Z. z. o rozpočtových

pravidlách verejnej správy v zn. n. p.

sídlo: Primaciálne námestie 1, 814 99 Bratislava

krajina: Slovenská republika

IČO: 52 324 940

DIČ: 2120982490

IČ DPH: nie je platca DPH

(ďalej aj ako **„MIB“**)

**3.** názov organizácie: **Generálny investor Bratislavy**

právna forma: príspevková organizácia v zriaďovateľskej pôsobnosti Hlavného

mesta SR Bratislava podľa § 21 zák. č. 523/2004 Z. z. o rozpočtových

pravidlách verejnej správy v zn. n. p.

sídlo: Záporožská 5, 852 92 Bratislava

krajina: Slovenská republika

IČO: 00 698 393

DIČ: 2020840283

IČ DPH: nie je platca DPH

(ďalej aj ako „**GIB**“)

Hlavné mesto, MIB a GIB sú ďalej označení spolu aj ako „**vyhlasovatelia**“ a tiež ako „**vyhlasovateľ**“. Tam, kde sa v týchto Súťažných podmienkach hovorí o „vyhlasovateľovi“, a tiež tam, kde sa hovorí o „vyhlasovateľoch“, myslí sa tým každý z vyhlasovateľov a všetci vyhlasovatelia spolu. Právne vzťahy medzi jednotlivými vyhlasovateľmi sú upravené v osobitnej dohode, ktorú vyhlasovatelia na tento účel uzavreli a ktorá je prílohou č. 6 týchto Súťažných podmienok. Všetkých vyhlasovateľov vo vzťahu k účastníkovi ako aj voči subjektom verejnej správy zastupuje sekretár súťaže.

Kontaktný bod vo veciach verejného obstarávania všetkých vyhlasovateľov:

hypertextový odkaz

**sekretár súťaže**: Ing. arch. Marek Harčarík

1. **OPIS PREDMETU A ÚČEL SÚŤAŽE NÁVRHOV**
2. Názov súťaže:

**„Bytový súbor Terchovská“**

1. Účel súťaže:

Účelom súťaže je nájsť návrh, ktorý spomedzi predložených návrhov najlepšie rieši požiadavky zadania.

1. Kódy podľa spoločného slovníka obstarávania (CPV):

Hlavný slovník:

Hlavný predmet:

**71200000-0 Architektonické a súvisiace služby**

Doplňujúce predmety:

71220000-6 Návrhárske a architektonické služby

71240000-2 Architektonické, inžinierske a plánovacie služby

71250000-5 Architektonické a inžinierske služby a dozor

1. Predpokladaná hodnota pri súťaži návrhov: **321 500,00 EUR bez DPH,**

ktorá pozostáva z:

* hodnoty cien a odmien pre účastníkov spolu: 38 000,00 EUR bez DPH,
* predpokladanej hodnoty zákazky na poskytnutie služieb zadávanej v zmysle § 81 písm. h) ZVO: 270 000,00 EUR bez DPH,
* +5 % z predpokladanej hodnoty zákazky: 13 500,00 EUR bez DPH na predprojektové prieskumy, rozbory, zamerania, posudky.

1. Tieto súťažné podmienky boli schválené porotou na úvodnom stretnutí poroty dňa 31.07.2019 a overené Slovenskou komorou architektov overením č. KA-557/2019 zo dňa 16.09.2019.
2. **DRUH SÚŤAŽE**
3. Podľa účelu súťaže: **projektová**
4. Podľa okruhu účastníkov: **verejná**
5. Podľa predmetu súťaže: **kombinovaná (urbanisticko-architektonická)**
6. Podľa priebehu súťaže: **jednoetapová**
7. **OKRUH ÚČASTNÍKOV**
8. Táto súťaž návrhov sa vyhlasuje ako verejná pre vopred neurčený počet anonymných účastníkov.
9. Účastníkom v súťaži návrhov nesmie byť ten, kto:
   1. vypracoval kritériá výberu účastníkov, vypracoval kritériá hodnotenia predložených návrhov;
   2. je členom poroty, náhradníkom člena poroty, sekretárom súťaže, overovateľom súťažných návrhov alebo odborným znalcom prizvaným porotou;
   3. overoval súťažné podmienky za Slovenskú komoru architektov;
   4. je zamestnancom vyhlasovateľa;
   5. je blízkou osobou, spoločníkom, štatutárnym orgánom, zamestnancom alebo zamestnávateľom osôb vylúčených z účasti v súťaži návrhov podľa bodov (a) až (d).
10. Účastníkom môže byť jedine subjekt, ktorý má oprávnenie na výkon podnikania predstavujúceho činnosť uvedenú v § 4 zák. č. 138/1992 Zb. o autorizovaných architektoch a autorizovaných stavebných inžinieroch v zn. n. p. (ďalej „**ZAA**“) alebo podľa ekvivalentnej právnej úpravy platnej v krajine podnikania účastníka. Splnenie tejto podmienky je účastník povinný preukázať čestným vyhlásením, ktorého vzor je Prílohou č. 4 týchto Súťažných podmienok.
11. **KOMUNIKÁCIA**
12. Komunikácia medzi vyhlasovateľmi a účastníkom sa uskutočňuje v slovenskom (prípadne českom) jazyku **výhradne prostredníctvom informačného systému Josephine.**
13. V prípade potreby vysvetliť alebo objasniť údaje uvedené v Súťažných podmienkach a ich prílohách môže účastník požiadať o ich vysvetlenie prostredníctvom systému Josephine.
14. Všetky vysvetlenia a kladné vybavenia žiadostí o nápravu bude vyhlasovateľ uverejňovať vo svojom profile na webovej adrese: https://www.uvo.gov.sk/vyhladavanie-profilov/zakazky/20159.
15. Vyhlasovateľ vyhlási túto súťaž návrhov zverejnením Oznámenia o súťaži návrhov vo Vestníku verejného obstarávania dostupnom na adrese: <https://www.uvo.gov.sk/vestnik-590.html>.
16. Vyhlasovateľ bezodkladne po rozhodnutí poroty písomne oznámi účastníkovi výsledok súťaže a priloží kópiu zápisnice zo zasadnutia poroty spolu s prílohami, a to elektronicky, prostredníctvom informačného systému Josephine.
17. Zverejnenie výsledku súťaže vykoná vyhlasovateľ odoslaním výsledku súťaže návrhov na zverejnenie do Vestníka verejného obstarávania. Vyhlasovateľ zároveň uverejní výsledok na svojom profile na adrese: https://www.uvo.gov.sk/vyhladavanie-profilov/informacie/20159.
18. Súťažné návrhy zaradené do hodnotenia poroty budú po zverejnení výsledku súťaže návrhov zverejnené na výstave, na webe a prípadne i v tlačenej publikácii, podľa rozhodnutia vyhlasovateľa.
19. **VYHOTOVENIE SÚŤAŽNÉHO NÁVRHU**
20. Účastník predkladá súťažný návrh rozdelený do dvoch častí, pričom prvá časť návrhu obsahuje sprievodné dokumenty a údaje o účastníkovi požadované vyhlasovateľom, a druhá časť obsahuje samotný návrh účastníka s dôrazom na zachovanie anonymity.
21. Prvá časť súťažného návrhu – sprievodná dokumentácia je tvorená

- identifikačné údaje účastníka, identifikačné údaje autorov návrhu, súhlas autorov s použitím súťažného návrhu; vzor je Prílohou č. 3 týchto Súťažných podmienok

- čestné vyhlásenie podľa bodu IV.3, ktorého vzor je Prílohou č. 4 týchto Súťažných podmienok.

Listinné dokumenty doručí uchádzač tak, že ich naskenuje, uloží vo formáte PDF, a takto vytvorený súbor zašle prostredníctvom informačného systému Josephine.

1. Druhá časť súťažného návrhu – **urbanisticko-architektonický návrh**

**Obsah:**

Obsahové požiadavky na riešenie sú uvedené v Prílohe č. 1 Zadanie.

Dodržanie pokynov uvedených v Prílohe č. 1 týchto Súťažných podmienok „Zadanie“ účastníkom v jeho návrhu nie je povinné. Ak v návrhu účastníka dôjde k výraznému odkloneniu sa od pokynov uvedených v Prílohe č. 1, odporúča vyhlasovateľ uviesť grafickú, či textovú argumentáciu účastníka, odôvodňujúcu takýto postup.

**Rozsah a forma:**

Súťažný návrh bude prezentovaný na 3 formátoch každom s rozmermi 700 mm x 1 000 mm s orientáciou na výšku, podľa predlohy, ktorá je k dispozícii ako súťažná pomôcka, „2g\_predloha súťažných panelov“. Panely by mali obsahovať:

- axonometrické zobrazenie

- situáciu riešeného a dotknutého územia s 1.NP v mierke 1:300

- krátky slovný koncept a popis návrhu s rozsahom približne 1 normostrana (1 800 znakov)

- všetky pôdorysy PP a NP ilustrujúce návrh zariadení v mierke 1:300

- 2 rezopohľady v mierke 1:300

- 2 pohľady, pohľad z ulice Galvaniho a Banšelovej ulice,v mierke 1:300

- jednoduchý výkaz plošných a priestorových bilancií navrhovaných objektov. Jeho predloha je k dispozícii ako súťažná pomôcka „2h\_predloha výkaz bilancii.xls“

- iná prezentácia návrhu podľa vlastného uváženia (skice, diagramy,

vizualizácie a pod.).

Panely budú predložené ako jeden súbor PDF obsahujúci všetky 3 požadované formáty s názvom „panely s navrhom.pdf“ s rozlíšením 300 DPI (bodov na palec). Veľkosť tohto súboru nesmie presiahnuť 40 MB.

1. **Účastník doručí súťažný návrh v dvoch častiach, elektronicky prostredníctvom informačného systému Josephine v lehote na predkladanie návrhov.**
2. Účastník môže predložený návrh doplniť, zmeniť alebo vziať späť do uplynutia lehoty na predkladanie návrhov.
3. Účastník môže predložiť aj viacero samostatných návrhov, každý so všetkými požadovanými náležitosťami.
4. **ZOZNAM SÚŤAŽNÝCH POMÔCOK**

2a 2D mapové podklady v súbore dwg

* polohopis + výškopis
* katastrálna mapa

2b dendrologický prieskum

2c ortofotomapa + hlukové mapy

2d fotodokumentácia

2e priestorová informácia

2f 3D model v súbore 3ds., skp.,3dm

2g predloha súťažných panelov

* technická mapa s vyznačením riešeného a dotknutého územia

2h predloha výkazu bilancií

1. **LEHOTY**
2. Dátum úvodného zasadnutia poroty **31. 07. 2019**

**+ per rollam 23. 9. 2019**

1. Lehota na prevzatie Súťažných podmienok 21. 01. 2020
2. Lehota na komunikáciu s účastníkmi 21. 01. 2020
3. **Lehota na predkladanie súťažných návrhov 21. 01. 2020**
4. Lehota na overenie súťažných návrhov 28. 01. 2020
5. Predpokladaná lehota na vyhodnotenie súťaže 31. 01. 2020
6. **Predpokladaný termín oznámenia a zverejnenia výsledkov 07. 02. 2020**
7. Predpokladaný termín zverejnenia súťažných návrhov 25. 02. 2020
8. Lehota na vyplatenie cien a odmien účastníkom 31. 03. 2020

Vyhlasovateľ odporúča v rámci prípravy návrhu absolvovať obhliadku miesta realizácie predmetu súťaže. Miesto realizácie predmetu súťaže je voľne prístupné. Organizovaná obhliadka sa nekoná.

1. **POROTA**

Počet riadnych členov poroty je 5, hlasovacie kvórum je 5. Na zasadnutiach poroty sa zúčastňujú všetci riadni členovia a všetci náhradníci; náhradníci majú poradný hlas. Ak nie je prítomný riadny člen poroty, stáva sa náhradník riadnym členom s plnohodnotným hlasom. Porotcu nezávislého na vyhlasovateľovi môže nahradiť len náhradník nezávislý na vyhlasovateľovi. Porota má predsedu, ktorého si zvolila spomedzi riadnych členov na jej prvom zasadnutí.

1. **Riadni členovia poroty**

Závislí na vyhlasovateľovi:

Ing. arch. Juraj Šujan, autorizovaný architekt SKA, predseda poroty

Ing. Boris Hrbáň, autorizovaný architekt SKA

Nezávislí na vyhlasovateľovi:

Akad. arch. Ladislav Kuba, autorizovaný architekt ČKA

Ing. arch. Juraj Benetin, autorizovaný architekt SKA

MgA. Ondřej Synek, autorizovaný architekt ČKA

1. **Náhradníci poroty**

Závislý na vyhlasovateľovi:

Ing. arch. Norbert Dvorčák, autorizovaný architekt SKA

Nezávislý na vyhlasovateľovi:

Ing. arch. Michal Pulman

1. **Experti**

Porota môže prizvať experta poroty na špecifické odborné posúdenie jednej alebo viacerých oblastí hodnotenia návrhov. Expert poroty sa zúčastňuje rokovania poroty s poradným hlasom. Ak je to potrebné, expert poroty vypracuje odborné posúdenie na predložený návrh v súťaži.

1. **Pomocné orgány poroty**

sekretár:

Ing. arch. Marek Harčarík

overovateľ:

Mgr. Alexandra Vičanová

Mgr. art. Katarína Máčková

1. **HODNOTENIE PREDLOŽENÝCH NÁVRHOV**
2. Súťažné návrhy, ktoré boli prijaté do hodnotenia, budú hodnotené podľa kritéria: **komplexná architektonická kvalita** (zahŕňa v sebe aj funkčné a prevádzkové riešenie a technickú a ekonomickú realizovateľnosť návrhu).
3. Spôsob uplatnenia kritéria: Porota väčšinovým hlasovaním pridelí každému návrhu poradie v hodnotení návrhov podľa hodnotenia návrhu vo vzťahu ku kritériu uvedenému v bode 1. Vyššie poradie patrí vždy návrhu, ktorý vo väčšej miere spĺňa požiadavky kritéria na hodnotenie návrhov. Víťazným návrhom súťaže návrhov sa stane návrh, ktorý sa umiestní na prvom (najvyššom) mieste v poradí hodnotenia návrhov.
4. Porota je uznášaniaschopná, ak je prítomný plný počet hlasovacieho kvóra. Porota rozhoduje nadpolovičnou väčšinou hlasov kvóra.
5. Výsledok súťaže je pre vyhlasovateľa záväzný.
6. Zákazka na poskytnutie služieb bude zadaná účastníkovi, ktorého návrh vyhodnotila porota ako víťazný.
7. **CENY A ODMENY**
8. V súťaži budú udelené podľa poradia návrhov tieto ceny:

1. cena: 16 000,00 €

2. cena: 10 000,00 €

3. cena: 6 500,00 €

1. Suma vyhradená na odmeny: 5 500,00 €

Porota má právo prerozdeliť sumu vyhradenú na odmeny podľa uváženia, pričom najvyššia odmena neprekročí 80,00 % zo sumy určenej na tretiu cenu.

1. **PRIAME ROKOVACIE KONANIE – ZADANIE NADVÄZUJÚCEJ ZÁKAZKY**
2. Po súťaži návrhov zrealizuje jeden z vyhlasovateľov samostatne alebo viacerí z vyhlasovateľov spoločne priame rokovacie konanie v zmysle ustanovení § 81 písm. h) ZVO.
3. Vyhlasovateľ vyzve na rokovanie účastníka, ktorého návrh vyhodnotila porota ako víťazný.
4. Predmetom zákazky na poskytnutie služieb bude najmä:
   1. uskutočnenie prieskumov a sond potrebných pre ďalšie rozpracovanie návrhu: inžiniersko-geologický prieskum, hydrogeologický prieskum a posudok pre vsakovanie, svetlotechnická štúdia;
   2. vypracovanie architektonickej štúdie;
   3. vypracovanie dokumentácie pre vydanie územného rozhodnutia (v súlade s vyhláškou č. 453/2000 Z. z., ktorou sa vykonávajú niektoré ustanovenia stavebného zákona – ďalej „**VSZ**“) a stavebný zámer verejnej práce (v súlade s vyhláškou č. 83/2008 Z. z., ktorou sa vykonáva zákon č. 254/1998 Z. z. o verejných prácach);
   4. vypracovanie dokumentácie pre vydanie stavebného povolenia (v súlade s VSZ);
   5. vypracovanie dokumentácie pre realizáciu stavby (v súlade s rozsahom prác podľa sadzobníka UNIKA);
   6. vykonanie odborného autorského dohľadu (v súlade s rozsahom prác podľa sadzobníka UNIKA);
   7. vykonanie inžinierskej činnosti súvisiacej s vyššie uvedenými službami.
5. Výsledkom priameho rokovacieho konania bude uzatvorenie Zmluvy o dielo podľa zák. č. 513/1991 Zb. Obchodného zákonníka v zn. n. p.
6. Vyhlasovateľ nie je oprávnený uzatvoriť Zmluvu o dielo ako výsledok priameho rokovacieho konania s účastníkom, ktorý má povinnosť zapisovať sa do registra partnerov verejného sektora v zmysle ustanovení zákona č. 315/2016 Z. z. o registri partnerov verejného sektora v zn. n. p. a ktorý nie je zapísaný v tomto registri, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v tomto registri.
7. Vyhlasovateľ stanovuje nasledujúce podmienky účasti v priamom rokovacom konaní, ktoré musí účastník vyzvaný na rokovanie spĺňať, s poukazom na § 32 ZVO:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe;

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu;

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu;

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku;

e) je oprávnený dodávať tovar, uskutočňovať stavebné práce alebo poskytovať službu; uvedené preukáže tak, že predloží doklad o tom, že je oprávnený na výkon podnikateľskej činnosti podľa § 4 ZAA;

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu;

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať;

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

1. **ĎALŠIE INFORMÁCIE**
2. Všetky náklady spojené s prípravou a predložením návrhu znáša účastník bez nároku na finančnú náhradu voči vyhlasovateľovi.
3. Vyhlasovateľ sa zaväzuje rešpektovať autorské práva autorov návrhov v súlade so zák. č. 185/2015 Z. z. Autorský zákon v zn. n. p. (ďalej „**AZ**“).
4. Účastník podaním súťažného návrhu udeľuje vyhlasovateľovi výhradný súhlas s použitím diela predstavujúceho súťažný návrh pre potreby súťaže, prezentačné účely súťaže návrhov formou zverejnenia na výstave, na internetovej stránke a v tlačenej publikácii, všetko v súlade s § 91 AZ a príslušnými ustanoveniami ZVO.
5. Vyhlasovateľ je povinný zachovávať mlčanlivosť o informáciách označených ako dôverné, ktoré mu účastník poskytol; na tento účel **účastník označí, ktoré skutočnosti považuje za dôverné**, a ktorými môžu byť v tomto postupe výhradne iba obchodné tajomstvo, technické riešenia, predlohy, návody, výkresy, projektové dokumentácie, modely, spôsob výpočtu jednotkových cien. Tým nie sú dotknuté ustanovenia ZVO ukladajúce vyhlasovateľovi oznamovať či zasielať Úradu pre verejné obstarávanie dokumenty a iné oznámenia, zverejňovať dokumenty a tiež povinnosti zverejňovania zmlúv podľa zákona č. 211/2000 Z. z. o slobodnom prístupe k informáciám v zn. n. p.
6. Vyhlasovateľ oboznamuje účastníkov, že pre potreby tejto súťaže disponuje súhlasom od poskytovateľa licencie: Hlavné mesto Slovenskej republiky Bratislava, na požitie nasledujúcich mapových údajov:

a) výstupy mapy mesta vo forme 2 mapových listov v mierke 1:500 vo vektorovom formáte DXF;

b) 1 mapový list ortofotomapy v mierke 1:2000 s rozlíšením 20 cm v rastrovom formáte JPG.

Účastníci smú uvedené mapové údaje použiť výlučne na účely vypracovania súťažného návrhu.

1. Vyhlásenú súťaž je možné zrušiť len zo závažných dôvodov. Zrušenie súťaže bude oznámené rovnakým spôsobom, akým bola súťaž vyhlásená.